cyanic-selkie/wikianc huggingface dataset:
Ալեբաստր
Կալցիտային ալեբաստր
Ալեբաստրն օգտագործվել է Եգիպտոսում թաղման անոթներ, տարբեր կրոնական և սգո պարագաներ ապատրաստելու համար։ Լիբանանի Ջոն Սոունի թանգարանում տեղակայված շքեղ սարկոֆագը, որը կառուցվել է կալցիտային ալեբաստրի ամբողջական կտորից, հայտնաբերվել է Ջովանի Բելցոնիի կողմից 1817 թվականին, Թեբե քաղաքի մոտակայքում, Սիտ Առաջինի գերեզմանոցում։ Սարկոֆագը ձեռք է բերվել Բրիտանական թանգարանի համար ճարտարապետ Ջոն Սոունի կողմից։
Բարակ թերթերով կտրտած ալեբաստրը բավականին թափանցիկ է, որպեսզի այն օգտագործեն որպես ոչ մեծ պատուհանների ապակիներ։ Որպես այդպիսին այն օգտագործվել է միջնադարյան եկեղեցիներում, հատկապես Իտալիայում։ Ալեբաստրի մեծ թերթեր օգտագործվել են նաև Լոս Անջելեսի տաճարում (օծված 2002 թվականին)։ Տաճարը ապահովված է հատուկ սառեցման համակարգով, որպեսզի խուսափեն ալեբաստրի թերթերի գերտաքանալուց, դրանից նրանք դառնում են անթափանց։
Կալցիտային ալեբաստրը հանդիսանում է կրաքարային քարանձավների հատակին ու պատերին գոյացած ստալագմիտային նստվածքային հանքանյութ, կամ տրավերտինի մի տեսակ, որը ձևավորվում է կրաքարային ջրերի հոսքերով։ Նրա հարակից շերտերի տեղաշարժը հանգեցնում է ժապավենաձև պատկերի առաջացմանը, որը կարող ենք տեսնել, երբ կտրում ենք մարմարը, այդ պատճառով այս քարը հաճախ անվանում են մարմարե օնիքս, կամ օնիքսալեբաստր, իսկ երբեմն էլ ուղղակի օնիքս։ Բայց և այնպես այս անվանումը ճիշտ չէ, քանի որ օնիքսն հանդիսանում է քվարցի տարատեսակ։
Գիպսային ալեբաստր
Մեր օրերում, եթե «ալեբաստր» տերմինն օգտագործվում է առանց ճշգրտման, ուրեմն դա նշանակում է «գիպսային ալեբաստր»։ Այս հանքանյութը մշակվում է աշխարհի շատ երկրներում։ Սիրիայի Թել Բրակ (հնում՝ Նագար) քաղաքում գիպսե ալեբաստրից պատրաստված հազարավոր ապրանքներ են գտնվել, որոնք պատկանում են Ք.ա. 4-րդ հազարամյակին։ Միջագետքում գտնված գիպսե ալեբաստրից արձանիկը, որը ենթադրաբար Աբու աստծո պատկերն է, պատկանում է Ք.ա. 3-րդ հազարամյակի առաջին կեսին ։
Այսօր գիպսաքարը (ալեբաստր) հանդիսանում է գիպսի արտադրության հիմնական հումքը։ Սկզբում բնական քարը ենթարկում են ջերմային մշակման 150—180 °C ջերմաստիճանում, ոչ հերմետիկ փակված ապպարատներում, որի արդյունքում երկջուր կալցիումի սուլֆատը (CaSO4•2H2O) ջրազրկվելու արդյունքում վեր է ածվում կեսջրյա գիպսի (CaSO4•0,5H2O)՝ գիպսի β մոդիֆիկացիա։ Որից հետո մանրացնում են մինչև փոշենման զանգված, սա մեր շինարարական գիպսն է, կամ ալեբաստրը։ Ավելի նուրբ մանրացման դեպքում ստանում են կաղապարման գիպս։ Քիմիապես մաքուր հումքի վերամշակումից ստանում են բժշկական գիպս։
Հերմետիկ փակ ապպարատներում ցածր ջերմաստիճանային մշակման արդյունքում (95-100 °C), աղալուց հետո ստանում են բարձր ամրություն ունեցող գիպս։
Գիպսի փոշին ջրի հետ խառնելիս արագ պնդանում է (20-60 րոպե), նորից վերածվելով երկջուր գիպսի։ Պրոցեսի ընթացքում անջատվում է ջերմություն և նկատվում ծավալի աննշան աճ։ Բայց ստացված երկրորդային գիպսաքարն ունի արդեն հավասարաչափ բաշխված մանրաբյուրեղային կառուցվածք, կախված հումքից ունենում է սպիտակի տարբեր երանգներ, թափանցիկ չէ, միկրոծակոտկեն է։ Գիպսի այս հատկությունները լայն կիրառություն են գտել մարդու գործունեության տարբեր ոլորտներում։
Կիրառություն
Հնագույն ժամանակներից ալեբաստրը մարդուն գրավել է իր գեղեցկությամբ և վերամշակման հեշտությամբ։ Նրանից քանդակել են տարբեր քանդակներ և տարբեր նշանակություն ունեցող անոթներ, իսկ անգույն բյուրեղային գիպսի բարակ թիթեղներն օգտագործվել են պատուհաններն ապակեպատելու համար։ Դարերի ընթացքում կորել է այն պահը, թե երբ են մարդիկ սովորել ստանալ ջրի հետ պնդացող գիպսի փոշին, որն անվանում էին նաև «ալեբաստր», բայց հայտնի է, որ ոչ միայն հին հույները, հռոմեացիները և եգիպտացիներն էին տիրապետում այդ տեխնոլոգիային, այլև նրանցից շատ ավելի վաղ Փոքր և Միջին Ասիայում ալեբաստրն արդեն կիրառում էին շինարարության մեջ և արվեստում։
Վերջերս դադարել են շինարարական գիպսին «ալեբաստր» անվանել, այն հնացել է և չի օգտագործվում շինանյութերի անվանակարգում։
Ժամանակակից շինարարական գիպսը սպիտակ, դեղնավուն, բաց վարդագույն կամ բաց մոխրագույն փոշի է, ավազի մասնաբաժնի զգալի քանակությամբ, որը սովարաբար վաճառվում է թղթե տոպրակներով։
Շինարարության մեջ գիպսը կիրառվում է.
Կիրառվում է նաև քանդակագործության, ճարտարապետության, ոսկերչության մեջ, հալքանոթների և ջրակլանիչ անոթների պատրաստման համար և բազմաթիվ այլ տեխնիկական աշխատանքներ կատարելիս։ Օգտագործվում է նաև ստոմատոլոգիայում և բժշկության բնագավառում, և ի տարբերություն բարձր ամրության գիպսերի, այստեղ օգտագործվող գիպսի մեջ խոշորահատիկ ֆրակցիան ավելի շատ է, հետևաբար ավելի կարճ ժամանակում է պնդանում, ունի մեծ ադգեզիա (այլ մակերևույթներին կպչելու ընդունակություն) և փոքր ամրություն, գիպսերից ամենացածրասորտն ու ամենաէժանն է։
Չնայած գիպսի և նրա տեխնոլոգիաների հնությանը, արդյունաբերության և գիտության զարգացման ներկայիս պայմաններում գիպսին արժանի փոխարինող դեռ չի հայտնաբերվել։
Հանրագիտակ
«Հանրագիտակ», գրականության, արվեստի, գիտության և հասարակական-քաղաքական պատկերազարդ շաբաթաթերթ (1901-1902 թվականներին՝ տասնօրյա)։ Լույս է տեսել 1896-1908 թվականներին, Կ.Պոլսում։ Խմբագիրներ՝ Ղ. Բոլատ, Ա. Լուսինյան, Վ. Փափազյան, Մ. Պապոյան։ Սկզբնական շրջանում ունեցել է առավելապես մանկական բնույթ, այնուհետև՝ 1905 թվականից, գրական-երգիծական։ Հանրագիտական համառոտ տեղեկություններ է հաղորդել գիտության տարբեր բնագավառների, հասարակական ֊քաղաքական կյանքի իրադարձությունների, պատմության վերաբերյալ։ «Նորություններ գիտական աշխարհից» բաժնում ներկայացրել է ժամանակի գիտական հայտնագործությունները, նյութեր տպագրել բանասիրության, աշխարհագրության, տնտեսագիտության, մանկավարժության և այլ բնագավառներից։ Զետեղել է նաև պատմվածքներ, բանաստեղծություններ։ Աշխատակցել են Ալփասլանը, Թեոդիկը, Հ. Ասատուրը, Սիպիլը և ուրիշներ։ 1908 թվականին լույս է ընծայել «Հանրագիտակ-ալպոմ» երգիծական հավաքածոն։
Կատեգորիա:Թուրքիայի հայկական շաբաթաթերթեր Կատեգորիա:Հայկական գրական պարբերականներ Կատեգորիա:Հայկական գիտական պարբերականներ Կատեգորիա:Պարբերականներ այբբենական կարգով
Վիլհելմ Անդերսոն
Վիլհելմ Ռոբերտ Կարլ Անդերսոն (Вільгельм Роберт Карл Андэрсан, ), գերմանական ծագմամբ էստոնառուսական աստղաֆիզիկոս, հայտնի է աստղերի ֆիզիկական կազմության հետազոտություններով։
Կենսագրություն
Վիլհելմ Անդերսոնը ծնվել է Մինսկում (այժմ՝ Բելառուսիա) բնիկ գերմանացիների ընտանիքում։ Նրա կրտսեր եղբայրներն են հայտնի մաթեմատիկոս Օսկար Անդերսոնը (1887-1960) և բանահավաք Վալտեր Անդերսոնը (1885-1962)։ Պատանեկան տարիներն անցել են Կազանում, որտեղ նրա հայրը՝ Նիկոլայ Անդերսոնը (1845-1905) Կազանի համալսարանի դասախոս էր և զբաղվում էր ուգրո-ֆիննական լեզուների ուսումնասիրությամբ։
Վիլհելմը սովորել է նույն համալսարանում՝ 1909 թվականին ավարտելով մաթեմատիկայի և գիտության ֆակուլտետը։ 1910-1928 թվականներին որպես ֆիզիկայի ուսուցիչ աշխատել է Սամարայում, 1918-ից՝ Մինսկում։ Եղբոր՝ Վալտեր Անդերսոնի հետ 1920 թվականին տեղափոխվել է Տարտու (Էստոնիա)։ 1923 թվականին Տարտուի համալսարանում ստանում է աստղագիտության մագիստրոսի աստիճան, իսկ 1927 թվականին դառնում է գիտությունների դոկտոր, նրա դիսերտացիան նվիրված էր արևապսակի ֆիզիկային։ Որակավորման բարձրագույն փուլն անցել է 1934 թվականին։ 1936 թվականին դարձել է Տարտուի համալսարանի ընթերակա պրոֆեսոր։ Ինչպես շատ բալթիական գերմանացիներ, 1939 թվականի վերջին վերաբնակեցվում է Գերմանիայում, որտեղ որոշ ժամանակ անց մահանում է Մեզերից-Օբրավալդե առողջարանում (Meseritz-Obrawalde)։
Անդերսոնի ամենահայտնի գիտական աշխատությունը վերաբերում է սպիտակ թզուկ աստղերի զանգվածի վերին սահմանին՝ հրատարակված 1929 թվականին Տարտուում։ Այժմ այդ մեծությունը կրում է Չանդրասեկարի մեծություն անունը։ Անդերսոնի անունն է կրում Սթոուներ-Անդերսոնի հավասարումը։
Արտաքին հղումներ
Կատեգորիա:Տարտուի համալսարանի շրջանավարտներ Կատեգորիա:Էստոնացի ֆիզիկոսներ Կատեգորիա:Էստոնացի աստղագետներ Կատեգորիա:Գերմանացի աստղաֆիզիկոսներ
Զահրա Էշրագի
Զահրա Էշրագի, իրանցի ակտիվիստ և կառավարության նախկին պաշտոնյա, որը հարել է ֆեմինիզմին և մարդու իրավունքներին։
Վաղ կյանք և կրթություն
Էշրագին ծնվել է 1964 թվականին։ Նա Ռուհոլլահ Խոմեյնիի թոռնուհին է։ Ուսանել է փիլիսոփայություն։
Տեսակետներ
Զահրա Էշրագին ցանկացել է, որ գլխաշորերի կրելը այլևս պարտադիր չլինի։ Նա հավատացել է, որ. «Մեր սահմանադրությունը դեռ ասում է, որ տղամարդը տերն է, իսկ կինը` հավատարիմ կին, որը զոհաբերում է իրեն իր ընտանիքի համար։ Բայց այստեղի հասարակությունը փոխվել է, հատկապես վերջին 10 տարիներին։ Եթե պապս հիմա լիներ այստեղ, ես վստահ եմ, որ նա շատ տարբեր գաղափարներ կունենար»։
Նա նաև հայտարարել է. «Իմ պապի կողմից հավանության արժանացած սահմանադրությունն ասում է, որ նախագահ կարող է լինել միայն տղամարդը... Մենք կցանկանայինք «տղամարդը» ձևակերպումը փոխել «բոլորը»։ Բայց այստեղ խտրականություն կա ոչ միայն սահմանադրության մեջ։ Որպես կին՝ ես ուզում եմ ստանալ անձնագիր՝ հեռանալու երկրից, անել վիրահատություն, նույնիսկ գրեթե շնչել»։
Անձնական կյանք
1983 թվականին Էշրագին ամուսնացել է Մոհամմադ Ռեզա Խաթամիի՝ Իրանի Իսլամական ճակատի նախկին ղեկավար, Իրանի գլխավոր ռեֆորմիստական կուսակցության և նախկին նախագահ Մոհամմադ Խաթամիի կրտսեր եղբոր հետ ։ Նրանք ունեցել են երկու երեխա՝ մեկ դուստր՝ Ֆաթեմեհը և մեկ որդի՝ Ալին։
Արտաքին հղումներ
Կատեգորիա:Իրանցի կին ակտիվիստներ Կատեգորիա:Իրանցի ֆեմինիստներ Կատեգորիա:Իրանցի իրավապաշտպաններ
Այդողան Թոփալ
Այդողան Թոփալ (Aydoğan Topal, ), համշենահայ երգիչ։ Ստեղծագործում է համշենահայերեն, թուրքերեն, լազերեն ։
Կենսագրական տվյալներ
Այդողան Թոփալը ծնվել է 1982 թվականին Թուրքիայի Հանրապետության Տրապիզոն քաղաքում։ Նախնիները ծագումով Արդվինի նահանգի Հոփա շրջանի Հենդեք գյուղից են ։
1999 թվականին ավարտել է Հոփայի վարժարանը։ 2000 թվականին ընդունվել է Ստամբուլի Անատոլիական համալսարանը։ Ավարտելուց հետո մշտական բնակություն է հաստատել Ստամբուլում ։
Ակտիվորեն մասնակցում է համշենահայությանը նվիրված ժողովներին և համշենահայության պահպանմանն ուղված միջոցառումներին ։
Երաժշտական գործունեություն
Այդողան Թոփալը մանուկ հասակից զբաղվել է երաժշտությամբ։ Սովորել է ստեղնային, լարային, հարվածային նվագարաններ, գրել է երգեր։ Ելույթներ է ունեցել երաժշտական բազմաթիվ խմբերի հետ։ Արվեստի ասպարեզում նրան ճանաչում բերեցին իր 2009 թվականին թողարկված «Հեյյամո» և 2012 թվականին թողարկված «Քուզեյ» (հյուսիս) խտասկավառակները, որոնցում նա երգում է համշենահայերեն, թուրքերեն և լազերեն երգեր։ Այդ երգերից մի քանիսը հենց ինքն է գրել։ Այդողան Թոփալը երգում է նաև «Կարմատե» (լազերեն նշանակում է ջրաղաց) խմբում ։
Նրա առավել հայտնի երգերից է Արդէցուքը («Ardesuk»)։
Արտաքին հղումներ
Կատեգորիա:1982 ծնունդներ Կատեգորիա:Համշենահայ երաժիշտներ Կատեգորիա:Տրապիզոն քաղաքում ծնվածներ Կատեգորիա:Անատոլիական համալսարանի շրջանավարտներ
Պարցիալ ճնշում
Պարցիալ ճնշում (- մասնակի, pars (partis)-մաս), մասնական ճնշում, որը կունենար գազային խառնուրդի կազմի մեջ մտնող գազը, եթե այն զբաղեցներ խառնուրդի ծավալին հավասար ծավալ նույն ջերմաստիճանում։ Գազերի խառնուրդի ընդհանուր ճնշումը հավասար է խառնուրդի առանձին բաղադրիչների պարցիալ ճնշումների գումարին։ Պարցիալ ճնշումը որոշում է տվյալ գազի դիֆուզիայի, աբսորբման, լուծման և տվյալ գազի համար թափանցելի միջնորմով բաժանված համակարգի մասերի միջև գազի բաշխումը։
Պարցիալ ճնշումն արտահայտվում է հետևյալ իզոթերմային առնչությունների միջոցով՝ որտեղ
Կատեգորիա:Գազային օրենքներ Կատեգորիա:Ֆիզիկական քիմիա Կատեգորիա:Թերմոդինամիկա
Հովսեփ Պարունբեկյան
Պարունբեկյան Հովսեփ (ծննդյան և մահվան թվականները անհայտ), թատերագիր, 19-րդ դարի 80-ական թվականներին կենցաղային կատակերգության ներկայացուցիչներից։ 1884-1886 թվականին գրել է «Վրեժ», «Քամու բերածը քամին կտանե», «Օյինբազ», «Հեղինե», «Հարստացած աղքատ», «Փայլակ», «Կեղծ վաճառականներ» պիեսները (ձեռագրերը մեծ մասամբ կորել են), որոնցում նկարագրել է հայ քաղաքային միջավայրի բարքերը, ծաղրել վաճառականների կուտակելու տենչը և այլն։
Կատեգորիա:Հայ թատերագիրներ
Past Life
«Past Life», ամերիկացի երգիչ Թրևոր Դենիելի երգ։ Այն գրվել է Դենիելի, Ֆինիս Օ'Քոնելի, Քերոլայն Փենելի, Ջեյ Սթոլարի և Շոն Մայերի և արտադրվել՝ Օ'Քոնելի և Մայերի կողմից։ Երգը թողարկվել է 2020 թվականի մարտի 6-ին Alamo Records և Interscope Records լեյբլների կողմից՝ որպես երգչի «Nicotine» (2020) ալբոմի սինգլ։ Ամերիկացի երգչուհի Սելենա Գոմեսի հետ համատեղ պաշտոնական ռեմիքսը թողարկվել է 2020 թվականի հունիսի 26-ին։ Երգը որոշ երաժշտական քննադատների կողմից ամառային հիթ է համարվել ։
Երաժշտական տեսահոլովակ
«Past Life» երգի տեսահոլովակը նկարահանվել է Վանիա Հեյմանի և Գալ Մաջիայի կողմից և պաշտոնապես թողարկվել է 2020 թվականի հուլիսի 14-ին ։
Ծանոթագրություններ
Կատեգորիա:2020 սինգլներ Կատեգորիա:Սելենա Գոմեսի երգեր Կատեգորիա:2020 երգեր Կատեգորիա:Ֆինիս Օ'Քոնելի պրոդյուսերավորած երգեր Կատեգորիա:Ֆինիս Օ'Քոնելի գրած երգեր
Հերոսական պարտիզան
Հերոսական պարտիզան (Guerrillero Heroico), ծագումով արգենտինացի հեղափոխական գործիչ Չե Գևարայի լուսանկարը, որ հեղինակել է կուբացի լուսանկարիչ Ալբերտո Կորդան։ Լուսանկարը արվել է Հավանայում 1960 թվականի մարտի 5-ին՝ «Լյա Կուվր» ջերմանավի պայթյունի զոհերի հիշատակին նվիրված ցույցի ժամանակ։ Լուսանկարն արվել է Leica M2 լուսանկարչական ապարատով Eastman Kodak ընկերության ժապավենով։
1960-ական թվականների վերջերին, պայմանավորված Չե Գևարայի հեղափոխական գործունեությամբ և մահապատժի ենթարկվելու փաստով, ձևավորվել է Չե Գևարայի գրավիչ, բայց միաժամանակ հակասական կերպարը։ Կորդան ասել է, որ այդ լուսանկարում Չե Գևարայի հայացքում արտահայտված են կերպարի բացարձակ անզիջողականությունը, ստոիկ բնավորությունը, ինչպես նաև զայրույթ ու ցավ ։
Պատմություն
«La Coubre» բեռնատար նավը պայթեցվել է 1960 թվականի մարտի 4-ին՝ 15:10-ին, երբ այն բեռնաթափում էին Հավանայի նավահանգստում։ Պայթյունի հետևանքով մահացել է ավելի քան 100 և վիրավորվել 200 մարդ։ Էռնեստո Գևարան (ժամանակին արդյունաբերության նախարար), որ պայթյունի պահին գտնվել է գյուղական բարեփոխումների ազգային ինստիտուտի շենքում, շտապ ժամանել է նավահանգիստ և մասնակցել փրկարարական աշխատանքներին՝ մի քանի ժամ շարունակ բժշկական օգնություն ցույց տալով վիրավորներին։
Հաջորդ օրը՝ մարտի 5-ին, Կուբայի հեղափոխության առաջնորդ Ֆիդել Կաստրոն պայթյունի համար մեղադրել է ԱՄՆ-ի հետախուզական գլխավոր ընկերությանը (Central Intelligence Agency, CIA) և բոլորին առաջարկում մասնակցել Հավանայի Կոլոն գերեզմանատանն անցկացվող բողոք-երթին։ Զոհերի հիշատակին նվիրված սգերթի ժամանակ ասված ճառում Կաստրոն առաջին անգամ արտասանել է հետագայում հանրահայտ դարձած արտահայտությունը՝ «Հայրենիք կամ մահ» (Patria o Muerte)։Ալբերտո Կորդան, ով Ֆիդել Կաստրոյի լուսանկարիչն էր, մի քանի վայրկյանով դրոշմել է Չե Գևարային։
Հեղինակային իրավունքներ
Կորդան լուսանկարը հանրայնացրել է՝ չպահանջելով հեղինակային իրավունքներ, չնայած լուսանկարը տասնյակ տարիներ օգտագործվել է զանգվածային լրատվամիջոցներում։
Կորդան, սակայն, չի ընդունել լուսանկարի՝ շահույթ ստանալու նպատակով օգտագործումը և դատի է տվել Smirnoff ընկերությանը, որն օգտագործել էր լուսանկարը օղու գովազդում (դատը շահելուց ստացած 50.000 դոլարը Կորդան նվիրաբերել է Կուբայի առողջապահական համակարգին)։ Մեկնաբանելով նկարի ապօրինի օգտագործումը՝ Կորդան գրել է.
Ազդեցությունը մշակույթում
Նշանավոր լուսանկարը դարձել է արվեստի շատ գործերի հիմք և ներշնչման առարկա, որոնք իրենց հերթին պաշտամունքի առարկա են դարձել։ Այդպիսին է, օրինակ, իռլանդացի նկարիչ Ջիմ Ֆիցպատրիկի նկարը։
Ծանոթագրություններ
Կատեգորիա:Հայտնի լուսանկարներ Կատեգորիա:Լուսանկարներ
RQ-2 Pioneer
AAI RQ-2 Pioneer (թարգմանաբար՝ Պիոներ), հետախուզական ԱԹՍ, նախագծվել է ամերիկյան AAI Corporation և իսրայելական Israel Aircraft Industries կազմակերպությունների կողմից, օգտագործվել է ԱՄՆ ՌԾՈւ-ի, ԱՄՆ ԾՀԿ-ի և ԱՄՆ բանակի կողմից։ Սկսել է օգտագործվել 1986 թվականից մինչև 2007 թվականը։
ԱԹՍ-ն փորձարկվել է USS Այովա հածանավի վրա, օգտագործվել է որպես կրակի կառավարման և ծովային հետևակի գործողությունները կառավարելու համար։
Pioneer-ը ստեղծվել է Tadiran Mastiff ԱԹՍ-ի մոդեռնիզացման արդյունքում, ավելացնելով նրա օգտակար բեռի ծավալը ԱՄՆ ՌԾՈւ-ի համար։
Շահագործում
ԱԹՍ-ն արձակվում է կատապուլտի միջոցով նավի տախտակամածից, կամ ուղղակի թռիչք է կատարվում թռիչքուղուց։ Վայրէջքը կատարվում է ցանցի միջոցով։ 1991 թվականից սկսած Pioneer ԱԹՍ-ները կիրառվել են Իրաք-քուվեյթյան պատերազմում, Սոմալիում ՄԱԿ-ի կողմից իրականացված գործողություններում, ՆԱՏՈ-ի կողմից Բոսնիա և Հերցոգովինայի վրա հարձակման ժամանակ, Հարավսլավիայի վրա կատարված հարվածների ժամանակ և Իրաքյան պատերազմում։ 2005 թվականին ԱՄՆ ՌԾՈւ-ն ուներ մեկ Pioneer համակարգերով համալրված ստորաբաժանում, իսկ Ծովային հետևակը երկու, ամեն ստորաբաժանումն ուներ հինգ կամ ավելի ԱԹՍ։ Pioneer համակարգեր օգտագործվում են նաև Իսրայելի և Սինգապուրի զինված ուժերի կողմից։ 2007 թվականին Pioneer ԱԹՍ-ները ԱՄՆ ՌԾՈւ-ի կողմից փոխարինվեցին RQ-7 Shadow սարքերով։
Արտաքին հղումներ
Կատեգորիա:Անօդաչու օդանավեր Կատեգորիա:ԱՄՆ-ի անօդաչու օդանավեր Կատեգորիա:Իսրայելի անօդաչու օդանավեր
Մաուրո Իկարդի
Մաուրո Իկարդի (իսպ.՝ Mauro Emanuel Icardi Rivero) (փետրվարի 19, 1993)։ Վեց տարեկանում ընտանիքի հետ տեղափոխվել է Իսպանիա։ 2001 թվականից սկսել է հանդես գալ Վեսինարիո ակումբում, որի կազմում անցկացրել է 7 տարի և խփել 500 գոլ։ Հանդես է գալիս միլանյան Ինտերում և Արգենտինայի ազգային հավաքականում։
Կարիերա
Բարսելոնա
2008 թվականին Իկարդին պայմանագիր է կնքում կատալոնական Բարսելոնայի հետ։ 2008/2009 մրցաշրջանում նա տեղափոխվում է ակումբի մինչև 17 տարեկանների թիմ։ Հաջորդ մրցաշրջանում նա սկսում է հանդես գալ ակումբի մինչև 19 տարեկանների թիմ։ Կատալոնական ակումբում անցկացրած տարիներին նա դառնում է ակումբի լավագույն ռմբարկու և թիմի հետ նվաճում է Իսպանիայի չամպիոնի տիտղոսը, դառնում է երկրի գավաթակիր և 2010 թվականին հաղթում է երիտասարդական Չեմպիոնների լիգան։
Սամպդորիա
2011 թվականի հունվարի նա վարձակալական հիմունքներով տեղափոխվում է իտալական Սամպդորիա։ Նա այնտեղ անցկացնում է կես մրցաշրջան և դառնում է 19 գոլի հեղինակ հռչակվելով առաջնության լավագույն ռմբարկու։ 2012 թվականի ամռանը Սամպդորիան գնում է ֆուտբոլիստի ամբողջական տրանսֆերը։ 2012/2013 մրցաշրջանում հանդես գալով իտալական ակումբի կազմում 33 խաղում դառնում է 11 գոլի հեղինակ։
Ինտեր
2013 թվականի ամռանը Ինտերը հայտարարում է երիտասարդ հարձակվողի գնման մասին։ 2013 թվականի օգոստոսի 25-ին առաջին հանդիպումն է անցկացնում Ջենովայի դեմ։ Իսկ առաջին գոլը Ինտերի կազմում հեղինակել է 2013 թվականի սեպտեմբերի 14-ին Յուվենտուսի հետ խաղում։
Արտաքին հղումներ
Կատեգորիա:1993 ծնունդներ Կատեգորիա:Փետրվարի 19 ծնունդներ Կատեգորիա:Բարսելոնայի ֆուտբոլիստներ Կատեգորիա:Սամպդորիայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Իտալիայի լեգեոներ ֆուտբոլիստներ
Արտակարգ իրավիճակ Արցախի Հանրապետությունում (2020)
Արտակարգ իրավիճակ Արցախի Հանրապետությունում, COVID-19 համավարակով պայմանավորված հատուկ իրավական ռեժիմի հաստատում Արցախի Հանրապետության ամբողջ տարածքում 2020 թվականի ապրիլի 12-ից մինչև մայիսի 12-ը։ Արտակարգ իրավիճակի պարետատան ղեկավարման համար պարետ է նշանակել Արցախի Հանրապետության պետական նախարար Գրիգորի Մարտիրոսյանը ։
Չնայած մեկամսյա ժամկետով արտակարգ իրավիճակի ռեժիմ սահմանելուն, երկրում չի հետաձգվի նախագահական ընտրությունների երկրորդ փուլը ։
Իրավական դրույթներ
Արցախի Հանրապետությունում արտակարգ իրավիճակի ռեժիմ է սահմանվում բացառապես Արցախի Հանրապետության սահմանադրության և «Արտակարգ իրավիճակի իրավական ռեժիմի մասին» օրենքի հիման վրա ։ Արտակարգ իրավիճակի իրավական ռեժիմը սահմանվում է նապագահի հրամաագրով։
Սահմանափակումներ
Արցախի Հանրապետության սահմանի բոլոր անցակետերում սահմանվել է անձանց և տրանսպորտային միջոցների մուտքի (ելքի) հատուկ կարգ։ Անցակետով արգելվում է Արցախի քաղաքացիություն չունեցող անձանց մուտքը բացառությամբ որոշ դեպքերի, որոնք սահմանվել են պարետի որոշմամբ։
Քրեակատարողական հիմնարկում, ձերբակալվածներին պահելու վայրերում և զորամասերում արգելվում են հանձնուքներ, ծանրոցներ և փաթեթներ ստանալը և ուղարկելը, տեսակցություններ ունենալը։
Պարետի որոշմամբ սահմանված տարածքներում արգելվում է հանրային միջոցառումների կազմակերպումը, ինչպես նաև գործադուլները, հավաքները ։
Ծանոթագրություններ
Կատեգորիա:Քաղաքական գործընթացներ Կատեգորիա:Արցախի Հանրապետության սահմանադրական իրավունք Կատեգորիա:Արցախի Հանրապետության քաղաքականություն Կատեգորիա:Արցախի Հանրապետության ազգային անվտանգություն Կատեգորիա:Արցախի Հանրապետության քաղաքական պատմություն
Ֆյոդոր Սմոլով
Ֆյոդոր Սմոլով (Фёдор Миха́йлович Смо́лов, ), ռուս պրոֆեսիոնալ ֆուտբոլիստ։ Ներկայումս հանդես է գալիս Կրասնոդարի և Ռուսաստանի ազգային հավաքականի կազմում։ Խաղում է հարձակվողի դիրքում ։
Ակումբային կարիերա
Սմոլովը Մաստեր-Սատուրն Եգորեվսկի ակադեմիայի սան է։ 2007 թվականին նա միացել է Դինամո Մոսկվային։ 2010 թվականի հուլիսի 14-ին նա 1 տարվա վարձավճարով տեղափոխվեց Ֆեյենորդ ։ Վերադառնալով վարձավճարից՝ Սմոլովը դարձավ հիմնական կազմի խաղացող, սակայն 9 խաղերից հետո նա նորից սկսեց նստել պահեստային նստարանին։ Այսպես նա 1 տարվա վարձավճարով Անժի 2012-2013 մրցաշրջանի համար ։ Վերադառնալուց հետո նա ևս մի անգամ տեղափոխվեց Անժի վարձավճարով ։
Ուրալ (վարձավճար)
2014 թվականի սեպտեմբերի 1-ին Սմոլովը միացավ Ուրալին 1 տարվա վարձավճարով ։ 2 շաբաթ անց՝ Ուրալի կազմում իր առաջին խաղում նա գոլի հեղինակ դարձավ՝ գրավելով Ամկարի դարպասը ։ Այդ մրցաշրջանում Սմոլովը Ուրալի հիմնական կազմի խաղացող էր, և 22 խաղերում նա դարձավ 8 գոլի և 2 գոլային փոխանցման հեղինակ։
Կրասնոդար
2015 թվականի հունիսի 2-ին ազատ գործակալի կարգավիճակում գտնվող Սմոլովը 4 տարվա պայմանագիր կնքեց Կրասնոդարի հետ ։ Իր դեբյուտը նշեց 2015 թվականի հուլիսի 20-ին՝ Ամկարի դեմ խաղում ։ Իր առաջին գոլը Կրասնոդարի կազմում խփեց օգոստոսի 6-ին՝ Եվրոպա Լիգայի որակավորման 3-րդ փուլի Սլովան Բրատիսլավայի դեմ խաղում ։
2016 թվականի ապրիլի 10-ին՝ իր նախկին ակումբ Ուրալի դեմ խաղում Սմոլովը 4 գոլ խփեց, իսկ Կրասնոդարը հաղթեց 6-0 հաշվով ։ 2015-2016 մրցաշրջանում նա դարձավ 20 գոլի հեղինակ 29 խաղերում Ռուսաստանի առաջնությունում՝ դառնալով առաջնության լավագույն ռմբարկուն ։ Նա Կրասնոդարի առաջին ֆուտբոլիստն է, ով արժանացել է այս տիտղոսին։
Միջազգային կարիերա
Ռուսաստանի մինչև 21 տարեկանների հավաքականի կազմում Սմոլովը մասնակցեց 2011 թվականի Եվրոպայի մինչև 21 տարեկանների առաջնության որակավորման փուլի խաղերին ։ Ռուսաստանի մինչև 21 տարեկանների հավաքականի հետ Սմոլովը որակավորվեց 2013 թվականի Եվրոպայի առաջնությանը։ Որակավորման փուլի խաղերում Սմոլովը դարձավ 3 գոլի հեղինակ։
Սմոլովը խփեց իր առաջին գոլը պաշտոնական խաղերում 2015 թվականի սեպտեմբերի 8-ին՝ Եվրո 2016-ի որակավորման Լիխտենշտայնի դեմ 7-0 ավարտված խաղում ։ Նա Ռուսաստանի հավաքականի կազմում մասնակցեց Եվրո 2016-ի բոլոր 3 խաղերին, սակայն Ռուսաստանը զբաղեցրեց վերջին տեղը B խմբում ։
Սմոլովը նաև մասնակցեց 2017 թվականի Կոնֆեդերացիաների գավաթին և դարձավ գոլի հեղինակ Նոր Զելանդիայի դեմ գավաթի բացման խաղում ։ Ռուսաստանը դուրս մնաց խմբային փուլից։
Անձնական կյանք
Սմոլովը տիրապետում է անգլերենին և կարդացել է Մարիո Պյուզոյի գրքերը բնօրինակ լեզվով ։ 2012 թվականից նա հանդիպում էր ռուս մոդել և հաղորդավարուհի Վիկտորյա Լոպիրյովայի հետ։ Զույգը ամուսնացավ 2013 թվականի դեկտեմբերին, բայց հետո բաժանվեց 2015 թվականի մայիսին ։
Ակումբային վիճակագրություն
2017 թվականի հունիսի 20-ի դրությամբ
Միջազգային վիճակագրություն
2017 թվականի հունիսի 20-ի դրությամբ
Վենսան Աբուբաքր
Վենսան Աբուբաքր (Vincent Aboubakar, ), կամերունցի ֆուտբոլիստ, Պորտու ակումբի և Կամերունի հավաքականի հարձակվող։
Ակումբային
2006 թվականից Աբուբաքրը խաղացել է «Կոտոն Սպորտ» ակումբի երիտասարդական թիմում։ 2009 թվականին լավ խաղի համար երիտասարդ հարձակվողը տեղափոխվեց ակումբի հիմնական թիմ։ Նա միանգամից տեղ գրավեց թիմի հիմնական կազմում։ Կոտոնը դարձավ չեմպիոն, իսկ Վենսանով սկսեցին հետաքրքրվել մի շարք եվրոպական ակումբներ, որոնց թվում էին Տոտտենհեմ Հոտսպուրը, Մոնակոն և Անդերլեխտը։
Արդյունքում 2010 թվականին Աբուբաքրը տեղափոխվեց Եվրոպա, պայմանագիր կնքելով «Վալանսեն» ակումբի հետ ։
Լորյան
Աբուբաքրը Լորյան ակումբի հետ 2013 թվականի հուլիսի 1-ին կնքեց պայմանագիր ։
Պորտու
2014 թվականի օգոստոսի 24-ին նա Պորտու ակումբի հետ կնքեց քառամյա պայմանագիր։ Տրանսֆերի արժեքը կազմեց 3 մլն եվրո ։ 2014 թվականի դեկտեմբերի 10-ին ՈՒԵՖԱ Չեմպիոնների լիգայի խաղարկության Շախտյոր ակումբի դեմ խաղում խփեց իր առաջին գոլը ։
Միջազգային
Հավաքականում Աբուբաքրը դեբյուտել է 2010 թվականի մայիսի 25-ին Վրաստանի հավաքականի դեմ խաղում։ Նույն թվականին կամերունցիների գլխավոր մարզիչ Պոլ Լե Գուենը Վենսանին ընդգրկեց ԱԱ 2010-ի հայտացուցակում, որտեղ նա երկու անգամ հայտնվեց խաղադաշտում։ Աբուբաքրը աշխարհի առաջնության ամենաերիտասարդ խաղացողներից մեկն էր։
2010 թվականի օգոստոսի 11-ին Լեհաստանի հավաքականի դեմ խաղում նա խփեց իր առաջին գոլը հավաքականում։
Արտաքին հղումներ
Կատեգորիա:Կամերունցի ֆուտբոլիստներ Կատեգորիա:Պորտու ՖԱ-ի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի հարձակվողներ
Սլովենիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Սլովենիայի օբյեկտները թվով 3-ն են, որը կազմում է ընդհանուր թվի 0,3 %-ը (1073՝ 2017 թվականի դրությամբ)։ Երկու օբյեկտ ընդգրկված է մշակութային չափանիշով, իսկ 1-ը՝ բնական։ Բացի դրանից 2014 թվականի դրությամբ ևս 3 օբյեկտ ներկայացված է թեկնածու ցանկում ։
Սլովենիան վավերացրել է Համաշխարհային ժառանգության պաշտպանության կոնվենցիան 1992 թվականի նոյեմբերի 5-ին ։ Առաջին օբյեկտը, որը գտնվում է Սլովենիայի տարածքում, ընդգրկվել է ցանկում 1986 թվականին, Համաշխարհային ժառանգության հանձնաժողովի 10-րդ նիստում։
Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։
Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Սլովենիայի կառավարության կողմից՝ որպես թեկնածու օբյեկտներ։
Արտաքին հղումներ
Կատեգորիա:Համաշխարհային ժառանգության ցանկեր Կատեգորիա:Համաշխարհային ժառանգություն Սլովենիայում Կատեգորիա:ՅՈՒՆԵՍԿՕ-ի Համաշխարհային ժառանգություն Կատեգորիա:Սլովենիայի տեսարժան վայրեր Կատեգորիա:Համաշխարհային ժառանգություն Եվրոպայում Կատեգորիա:Համաշխարհային ժառանգություն ըստ երկրի Կատեգորիա:Սլովենիայի մշակույթ
Մեծ Տոպկի
Մեծ Տոպկի (Большие Топки), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Մեծ գետակ գետի ձախ ափով՝ 237 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ֆրեդերիկ Աշտոն
Սըր Ֆրեդերիկ Ուիլյամ Մալանդեյն Աշտոն (Frederick William Mallandaine Ashton, ), անգլիացի բալետմաստեր, իր ժամանակի արևմտաեվրոպական առաջատար պարուսույցներից մեկը։ Ղեկավարել է Թագավորական բալետի թատերախումբը 1963-1970 թվականներին։ Մակմիլանի հետ անգլիական բալետային խաղացանկի ստեղծողն է, անգլիական ազգային առաջին բալետի հեղինակը («Նորաձևության ողբերգությունը», 1926)։
Կենսագրություն
Ծնվել է Էկվադորի Գուայակիլ քաղաքում։ Երեք տարեկանում ծնողների հետ տեղափոխվել է Պերու` Լիմա։ 1917 թվականին՝ 13 տարեկանում, Աշտոնը տեսել է Աննա Պավլովայի ելույթը Լիմայի քաղաքային թատրոնում, որը փոխել է նրա կյանքը. նա սիրահարվել է բալետին և որոշել պարող դառնալ։ 1919 թվականին ծնողները նրան ուղարկել են Մեծ Բրիտանիա՝ Դովերի քոլեջ, որը նա չի ավարտել։
Թողնելով քոլեջը՝ Աշտոնը տեղափոխվել է Լոնդոն, որտեղ իսպաներենի և ֆրանսերենի իմացության շնորհիվ կարողացել է աշխատանք գտնել Սիթիում։ Իր աշխատավարձի մեծ մասը նա ծախսել է Դյագիլևի Ռուսական բալետի պարող Լեոնիդ Մյասինի հետ մասնավոր պարապմունքների վրա։ Լոնդոնից մեկնելիս Մյասինը Աշտոնին խորհուրդ է տվել սովորել Մարի Ռամբերի մոտ։
Լոնդոնում Դյագիլևյան թատերախմբի հյուրախաղերի ժամանակ Աշտոնը տեսել է «Քնած գեղեցկուհի» բալետը (Ավրորայի արքայադստեր դերում՝ Օլգա Սպեսիվցևա), որը նրա վրա մեծ տպավորություն է թողել և ստիպել ավելի շատ սիրել դասական բալետը։ Նրա երազանքն էր պարող դառնալը, սակայն նրա ֆիզիկական տվյալները թույլ չէին տալիս։ Այնուամենայնիվ, Մարի Ռամբերը, աշակերտի մեջ հայտնաբերելով պարարվեստային ընդունակություններ, նրան հնարավորություն է տվել բեմադրել իր առաջին բալետը՝ «Նորաձևության ողբերգությունը», որը ցուցադրվել է 1926 թվականի հունիսի 15-ին «Ռամբերի ակումբի» ուժերով Քնարական թատրոնի բեմում՝ ռևյու-ծրագրի կազմում։ Այն դառնում է ոչ միայն նրա թատերախմբի առաջին լիարժեք ներկայացումը և Աշտոնի դեբյուտը որպես բալետմաստեր, այլև համարվում է անգլիական ազգային առաջին բալետային ներկայացումը։
1939 թվականին բալետմաստերն իր կարիերայում առաջին անգամ բալետ է բեմադրել արտասահմանյան ընկերության՝ Մոնտե Կառլո ռուսական բալետի համար՝ «Սատանայի արձակուրդները» (Devil's Holiday) ։ Աշտոնը բեմադրություն է դրել նաև կինոյի, դրամատիկական ներկայացումների և օպերային ներկայացումների համար։ 1930-ականներին նա հիմնականում ժամանցային բալետներ է բեմադրել։ Երկրորդ համաշխարհային պատերազմի ժամանակ նրա ստեղծագործություններն ավելի մռայլ են դառնում։
1940-ականների վերջերին և 1950-ականների սկզբներին աշխատել է տարբեր բալետային խմբերում՝ ստեղծելով երկեր փարիզյան բալետների համար (Le Rêve de Léonor (1949), Բենջամեն Բրիտտենի վարիացիաները Ֆրանկ Բրիջի թեմայով, Նյու Յորք Սիթի բալետի համար՝ «Illuminations»-ը (1950), և Բրիտտենի «Les Britten's Les»-ը)։ Նա պարեր է բեմադրել ֆիլմերի համար, այդ թվում՝ «Հոֆմանի հեքիաթները» (1951) և «Սիրո երեք պատմություններ» (1953), բեմադրել է օպերաներ Գլայդբորնի օպերային փառատոնի և Կովենտ Գարդենի համար   ։
Աշտոնի երկրորդ լիամետրաժ բալետը «Սիլվյան» էր դե Վալուայի թատերախմբի համար (1952):
1959 թվականին Պարի թագավորական ակադեմիայի կողմից պարգևատրվել է Եղիսաբեթ II-ի մրցանակով, 1962 թվականին բալետի բնագավառում ունեցած վաստակի համար ստացել է ասպետի կոչում, նույն թվականին ստացել է ֆրանսիական Պատվավոր Լեգեոնի շքանշան, իսկ 1963 թվականին՝ Շվեդիայի Դանեբրոգի շքանշան։ 1963 թվականից մինչև 1970 թվականը ղեկավարել է Մեծ Բրիտանիայի Թագավորական բալետի թատերախումբը։
Արտաքին հղումներ
Կատեգորիա:Անգլիացի խորեոգրաֆներ Կատեգորիա:Պարային մասնագիտություններ Կատեգորիա:Բալետի արտիստներ Կատեգորիա:ԼԳԲՏ անձինք Կատեգորիա:Անգլիացի սցենարիստներ Կատեգորիա:Բրիտանացի խորեոգրաֆներ Կատեգորիա:Բրիտանացի գրողներ Կատեգորիա:Սցենարիստներ այբբենական կարգով Կատեգորիա:20-րդ դարի բրիտանացիներ
Անիզի լը Շատո
Անիզի լը Շատո (Anizy-le-Château), համայնք Ֆրանսիայում, Պիկարդիա մարզի Էնա գավառում։ Մտնում է Լան 1 համայնքի կազմի մեջ։ Հանդիսանում է Լան շրջանի օկրուգը։
Համայնքի INSEE կոդ՝ 02018։
Տեղադրություն
Համայնքը տեղակայված է Սեն Կանտենայից 40 կմ հարավ-արևելք և Լանայից 20 կմ հարավ-արևմուտք, 8 կմ №2 ազգային ավտոմայրուղուց։ Համայնքի տարածքի հարավում հոսում է Էլետտ գետը, Ուազի վտակը, և զուգահեռ նրան մինչև 150 մ Ուազա-Էնա ալիքը։
Բնակչություն
Համայնքի բնակչությունը 2010 թվականին կազմում էր 1930 մարդ։
Տնտեսություն
Գործազրկության մակարդակը (2011 թվական) - 16,0 % (Ֆրանսիան ամբողջությամբ - 12,8 %, Էնա գավառ - 15,9 %)։ Միջին տարեկան եկամուտը մեկ 1 անձի համար, եվրո (2011 թվական) - 21 464 (Ֆրանսիան ամբողջությամբ - 25 140, Էնա գավառ - 21 148)։ 2010 թվականի տվյալներով 1155 աշխատունակ տարիքի մարդկանցից (15-64 տարեկան) 805-ը տնտեսապես ակտիվ էին, 350-ը անգործունակ (Ակտիվության ցուցանիշը — 69,7%, 1999 թվականին եղել է՝ 66,8 %)։ 805 աշխատունակ բնակիչներից 704-ը աշխատում էին (380 տղամարդ և 324 կին), անաշխատանք էին 101-ը (42 տղամարդ և 59 կին)։ 350 անգործունակ մարդկանցից 98-ը աշակերտներ կամ ուսանողներ են, 117-ը թոշակառու, 135-ը անաշխատունակ էին այլ պատճառներով ։
Վարչակազմ
Անիզի լը Շատոյի քաղաքապետի պաշտոնը 2014 թվականից զբաղեցնում է Ամբրուազ Սանտոնս Սանդրան։ 2014 թվականի ավագանու ընտրություններին հաղթանակ տարավ նրա գլխավորած խառը ցուցակը առաջին տուրում, ստանալով 55,60 % ձայն։
Արտաքին հղումներ
Կատեգորիա:Ֆրանսիայի համայնքներ
Կրիստիան Անսալդի
Կրիստիան Դանիել Անսալդի (Cristian Daniel Ansaldi, ), արգենտինացի ֆուտբոլիստ, «Ինտերնացիոնալ» ակումբի ձախ պաշտպան, որ վարձավճարով հանդես է գալիս «Տորինո» ակումբում։
Ակումբային կարիերա
Կրիստիան Անսալդին իր կարիերան սկսել է 2005 թվականին, «Նյուելլս Օլդ Բոյզ» ակումբում։
2008 թվականի հունվարին տեղափոխվել է Կազանի « Ռուբին » ակումբ՝ կնքելով հինգ տարվա պայմանագիր. տրանսֆերի արժեքը կազմել է 3,6 միլիոն եվրո։ Նա հանդես է եկել ձախ և աջ պաշտպանների դիրքերում։ Նախքան « Ռուբին » ակումբի կազմում խաղալը նա չէր խաղացել աջ պաշտպանի դիրքում։
Միացյալ Նահանգների Սենատի պալատ
Միացյալ Նահանգների Սենատի պալատ, Կապիտոլիումի հյուսիսային թևում գտնվող սրահ է, որը ծառայում է որպես Միացյալ Նահանգների Սենատի Օրենսդիր պալատ՝ սկսած 1859 թվականի հունվարի 4-ից ։ Սենատն իր ընթացիկ ժողովն առաջին անգամ այստեղ գումարեց նույն նպատակով Կապիտոլիումի շենքում Դաշնային սրահի, Կոնգրեսի սրահի և Հին Սենատի պալատի օգտագործումից հետո ։ Կապիտոլիումի ճարտարապետ Թոմաս Ասկին Վալտերի կողմից նախագծված պալատը ուղղանկյուն երկհարկանի սրահ է՝ սենյակի առջևի մասում գտնվող կենտրոնական ամբիոնին նայող բազմապրոֆիլ կիսակլոր հիմքի վրա յուրաքանչյուր սենատորի համար նախատեսված 100 առանձին գրասեղաններով։ Սենատի հատակը ինքնին անտեսվում է բոլոր չորս կողմերի վրա, երկրորդ հարկի պատկերասրահով։ Սենատի հարկն ինքը տեսանելի է բոլոր չորս կողմերից երկրորդ հարկի պատշգամբի շնորհիվ։ Սենատի հարկն ինքը 80×113 ոտնաչափ է (24×34 մ) ։
Ծագում և պատմություն
1790 թվականից սկսած Սենատը գումարվել է Ֆիլադելֆիայի, Փենսիլվանիա, Կոնգրեսի սրահի երկրորդ հարկի պալատում, մինչև 1800 թվականին Կապիտոլիումի շենք Հին Սենատի պալատ տեղափոխվելը։ 1810-1859 թվականներին Սենատն օգտագործեց Հին Սենատի պալատը օրենսդիր գործառույթների համար ։ Այս ժամանակահատվածում Սենատը գրեթե կրկնապատկվել է, քանի որ նոր նահանգներ են մտել Միության կազմի մեջ։ Կոնգրեսի երկու պալատների մեծացման հետ պայմանավորված՝ ԱՄՆ Կապիտոլիում ավելացվել է երկու նոր թև։ Սկսած 1851 թվականից սկսած, Կապիտոլիումը մի քանի ընդարձակումներ է իրականացրել, ներառյալ նոր թևերը և դրանց համապատասխան պալատները, ինչպես նաև Միացյալ Նահանգների Կապիտոլիումի նոր գմբեթը ։
Վերին Մաղարո
Վերին Մաղարո (ზემო მაღარო), գյուղ Վրաստանում։ Գտնվում է Կախեթի մարզի Սիղնաղի շրջանում։
Միացյալ Նահանգների Սենատի պալատ
Նախագծում և կառուցում
Սենատի օգտագործման համար նախատեսված տարածքների ընդլայնումից բացի պալատը նախագծողները հոգացել էին, որ սենյակում առկա լինեն բարձրորակ ակուստիկա և տեսադաշտ, որոնք համեմատելի են թատրոնի հետ։ Պալատի կառուցումը սկսվել է 1851 թվականին և շարունակվել մինչև այն ժամանակ, երբ 1859 թվականին սենատորներն սկսեցին սրահն օգտագործել օրենսդրական գործունեության համար։ Պալատի օգտագործումից կարճ ժամանակ անց սենատորներն ուշադրություն դարձրեցին ակուստիկայի ցածր որակին, անձրևից առաջացող ձայներին, կարծես թե այն հարվածում էր ապակեպատ առաստաղին, և սենյակի ներսում օդափոխության անհարմար նախագծերին ։ Պալատի գլխավոր նախագիծը ուղղանկյուն, երկհարկանի սրահ է Կապիտոլիումի հյուսիսային թևի կենտրոնում, ընդգրկում է 100-ից ավելի անհատական նստարաններ կենտրոնական հարթակի վրա։ Այս կիսակլոր կառուցված հարթակը բացվում է դեպի սրահի կենտրոնում կանգնեցված ամբիոնը։ Պալատի երկրորդ հարկի բոլոր չորս կողմերում այցելուների սրահը բացվում է դեպի սենատի հարթակ ։ Սենատը սկզբում թույլ տվեց այցելուներին դիտել գործողությունը 1795 թվականին։ Սենատի դիտարկման սրահները ներառյալ կանանց սրահը, տասնիններորդ դարի ընթացքում դարձան զբոսաշրջիկների և բնակիչների համար հայտնի վայրեր։ Մամուլի սրահը ամբիոնի մոտ գտնվող նախագահող պաշտոնյայի սեղանի վերևում է։ Այստեղ լրագրողները կարող են դիտարկել և լուսաբանել Սենատի վարույթները ։
Վաղ գործածություն
Թատրոնի նման որակի և չափերի շնորհիվ բացի օրենսդրությունից պալատը հնարավոր է օգտագործել շատ այլ գործառույթների համար։ 1863 թվականին պալատը օգտագործվել է պատմական պոեմ («Քնած ժամապահը») ներկայացման համար, որը նվիրված էր Միավորի զինվորական զինծառայող Ուիլյամ Սքոթին, ով իր պոստում քնած էր մնացել և դատապարտվել էր։ Ներկայացման համար հանդիսատեսի շարքում էր ԱՄՆ-ի այն ժամանակվա նախագահ Աբրահամ Լինքոլնը, որը, փաստորեն, ներել էր ժամապահի մի քանի ամիսները ։ Սենատորները հոգնել էին պալատի գործածման համար մրցակցությունից, և այնուամենայնիվ, թույլ էին տվել պալատի վերջնական ոչ օրենսդիր օգտագործումը քաղաքացիական պատերազմից հետո դասախոսությունների համար, նախքան այն կանոնն ընդունելը, որով սահմանվում էր, որ պալատը չի օգտագործվի որևէ այլ նպատակով, քան Միացյալ Նահանգների Սենատի կողմից օգտագործումը ։
Վերին Մաղարո
Բնակչություն
Ըստ 2005 թվականի մարդահամարի տվյալների, գյուղի բնակչությունը կազմում է 224 մարդ ։
Միացյալ Նահանգների Սենատի պալատ
1949–50 թվականների վերակառուցումներ
1949-1950 թվականներին Սենատի պալատը վերակառուցվել է, որն ընդգրկել էր տանիքի ապակեպատ ծածկի հեռացումը և սրահի պատերի վերանախագծումը։ Պալատի նախկին երկաթյա հարթ որմնասյուների տեղում տեղադրվեցին նոր Լևանտո մարմարյա որմնասյուներ։ Փայտյա ամբիոնը փոխարինվեց ավելի մեծ, մարմարից պատրաստված տարբերակով։ Երկաթե և ապակե ծածկը, ներառյալ տանիքի ապակեպատ լուսամուտը, փոխարինվել է չժանգոտվող պողպատից և գիպսից առաստաղով։ Այս վերափոխումը, ի լրումն սենյակի ձայնային ակուստիկայի բարելավման, թարմացրեց սենյակի տասնիններորդ դարի կեսերի դեկորը, որն այն ժամանակ արդեն ժամանակավրեպ էր ։
Պալատի լուսանկարչություն
Սենատի 4-րդ կանոնն արգելում է Սենատի պալատի ներսում լուսանկարելը։ Սենատը 1963 թվականի սեպտեմբերի 24-ին դադարեցրեց այս որոշումը՝ Սենատի առաջին պաշտոնական լուսանկարը ստանալու համար։ Նույն տարում Ազգային աշխարհագրական կազմակերպությունը Սենատից թույլտվություն խնդրեց նիստի ընթացքում առաջին պաշտոնական լուսանկարը ստանալու համար «Կոնգրեսը, մենք, ժողովուրդը» գրքի պատկերազարդման համար։ Յուրաքանչյուր երկու տարին մեկ Միացյալ Նահանգների Կոնգրեսի նիստի ժամանակ Սենատի լուսանկարչական ստուդիան վճարվում է Սենատի պաշտոնական լուսանկարման համար ։
Սենատի հեռուստատեսային լուսաբանում
Սկսած 1979 թվականից Ներկայացուցիչների պալատը սկսեց իր ամենօրյա նիստերի ուղիղ լուսաբանումը C-SPAN (Cable-Satellite Communication Public Network) ցանցում։ Սենատորները սկզբում դեմ էին Սենատի ամենօրյա նիստերի հեռուստատեսային լուսաբանմանը, շատերը մտահոգություն հայտնեցին, որ հեռուստաընկերությունների լուսաբանումը զգալիորեն կփոխի օրենսդրական գործընթացի կառավարումը։ 1986 թվականին, սակայն, Սենատի նախագահներ Բոբ Դոյլը և Ռոբերտ Բիրդը պաշտոնապես առաջարկեցին Սենատի ուղիղ հեռուստատեսային լուսաբանում։ Նույն տարվա հունիսի 2-ին C-SPAN 2 ցանցում հեռարձակվում էր Սենատի ամենօրյա գործընթացը ։
Արտաքին հղումներ
Կատեգորիա:ԱՄՆ Կատեգորիա:ԱՄՆ Սենատ
Վերին Մաղարո
Տարածք
Կենտրոնի բարձրությունը 950 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Կրիստիան Անսալդի
Ակումբային կարիերա
2010 թվականի հունիսին նա « Ռուբին » ակումբի հետ պայմանագրի ժամկետը երկարաձգել է մինչև 2013 թվականի ամառ ։ 2012 թվականի հունվարին նա կրկին երկարաձգել է « Ռուբին » ակումբի հետ պայմանագրի ժամկետը, այս անգամ՝ մինչև 2014 թվականի դեկտեմբերի 31-ը ։
2012 թվականի հուլիսի 29-ին՝ «Ալանիա» ակումբի հետ խաղում Կրիստիանն անցկացրել է իր 100-րդ խաղը « Ռուբին » ակումբում։
2013 թվականի օգոստոսին Անսալդին 6 միլիոն եվրոյով տեղափոխվել է « Զենիթ » ակումբ ՝ կնքելով 4 տարվա պայմանագիր ։ 2013 թվականի օգոստոսի 17-ին՝ Մախաչկալայի « Անժի » ակումբի դեմ խաղում նա « Զենիթի » կազմում կատարել է իր նորամուտը Ռուսաստանի առաջնությունում և գրավել հակառակորդի դարպասը։
2014 թվականի հուլիսի 28-ին « Զենիթ » ակումբի պաշտպան Կրիստիան Անսալդին ժամանել է մադրիդյան «Ատլետիկո» ակումբ՝ անցնելու բժշկական զննություն։ Սկզբում նախատեսվում էր, որ խաղացողն իսպանական ակումբ կտեղափոխվի 7 միլիոն եվրոյով, սակայն ակումբները համաձայնության են եկել, որ Անսալդին իսպանական ակումբում հանդես կգա վարձավճարով մեկ տարի ժամկետով ։ Նոր ակումբի կազմում նա իր նորամուտը կատարել է Իսպանիայի Սուպերգավաթի խաղարկության՝ « Ռեալ Մադրիդ » ակումբի դեմ խաղում՝ փոխարինման դուրս գալով հանդիպման 64-րդ րոպեին ։ Իսպանիայի առաջնությունում նա անցկացրել է ընդամենը 7 խաղ, քանի որ վնասվածք էր ստացել ։ 2015 թվականի հունիսին նա վերադարձել է « Զենիթ » ակումբ ։
Օգոստոսի 31-ին Անսալդին վարձավճարով տեղափոխվել է իտալական « Ջենոա » ակումբ ։ Վարձավճարային պայմանագրի ժամկետի ավարտից հետո « Ջենոա » ակումբը գնել է նրա տրանսֆերը, որից հետո ֆուտբոլիստը տեղափոխվել է Միլանի « Ինտեր » ակումբ։
Անձնական կյանք
Ըստ Անսալդիի խոսքերի՝ ինքը հոր հետ ֆուտբոլով զբաղվել սկսել է 8 տարեկանում։ Անսալդին ունի եղբայր, որը իրենից փոքր է 3 տարով և նույնպես ֆուտբոլիստ է ։ 2008 թվականի դեկտեմբերին Անսալդին ամուսնացել է. կնոջ անունը Լյուսիլա է, ում հետ ծանոթացել է պատանեկան տարիներին ։ Նրանք ունեն 3 երեխա՝ երկու երկվորյակ դուստրեր և մեկ որդի՝ Մայքլ Քրիստոֆերը ։
Խաղերը և գոլերը հավաքականի կազմում
Ընդհանուր՝ 5 խաղ/ 1 գոլ, 2 հաղթանակ, 0 ոչ-ոքի, 3 պարտություն
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Արգենտինացի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Նյուելս Օլդ Բոյզի ֆուտբոլիստներ Կատեգորիա:Ռուբինի ֆուտբոլիստներ Կատեգորիա:Զենիթի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Իսլա Մայոր (կղզի)
Իսլա Մայոր (Isla Mayor) կամ Իսլա դել Բարոն (Isla del Barón) կղզի Մար Մենոր ծովածոցում։ Բարոն դե Բենիֆայնոն Նեանուդեհարի ոճով պալատ է կառուցել այստեղ։ Այդ է պատճառը, որ կղզին կոչվում է նաև Իսլա դել Բարոն։ Այն զբաղեցնում է 0,94 կմ² տարածք։
Աշխարհագրություն
Կղզու մակերեսը 94 հեկտար է, բարձրությունը 104 մետր։ Այն ոչ միայն տարածքով ամենամեծն է Մար Մենորի ծոցում, այլև ամենաբարձր կետն է։ Արևմուտքում տեղակայված է Պերդիգերա կղզին, որը երկրորդն է կղզիների շարքում։ Երկրաբանորեն իրենից ներկայացնում է Ստրատոհրաբուխ մնացորդների տեղ։
Կղզու վրա աճում են ոչ բարձր ծովային արմավենիներ և Խամերոփսներ։ 1986 թվականից Մայորը հանդիսացել էր անբացահայտ այծյամների, ինչպես նաև՝ գիշատիչ ծովային թռչունների բնակավայր։ Կղզու հասանելիությունը սահմանափակ է, այցելելու համար այս և հարակից կղզիներ, պարտադիր է ստանալ թույլատվություն։
Ծանոթագրություններ
Կատեգորիա:Իսպանիայի կղզիներ Կատեգորիա:Անմարդաբնակ կղզիներ Կատեգորիա:Միջերկրական ծովի կղզիներ
Աշխարհի երկրներն ըստ անվանական ՀՆԱ-ի
Երկրների ցուցակները կազմվել են՝ ըստ անվանական՝ (նոմինալ) համախառն ներքին արդյունքի (ՀՆԱ) չափի, այսինքն ազգային տնտեսությունում՝ մեկ տարվա ընթացքում բոլոր վերջնական ապրանքների եւ ծառայությունների վաճառված արժեքը, ընթացիկ շուկայական գներով։ ՀՆԱ-ի արժեքները ներկայացված են միայն ԱՄՆ Դոլարով։
1. Միավորված Ազգերի Կազմակերպություն (ՄԱԿ) Առաջին աղյուսակը ցույց է տալիս երկրների անվանական ՀՆԱ-ն ըստ Միավորված Ազգերի Կազմակերպության տվյալների։ Աղյուսակը կազմված է ՄԱԿ-ի անդամ պետությունները, ներառյալ Հոնգ Կոնգը և Մակաոն։<br/ >
2. Արժույթի Միջազգային Հիմնադրամ (ԱՄՀ) Երկրորդ աղյուսակը ցույց է տալիս երկրների անվանական ՀՆԱ-ն ըստ Արժույթային Միջազգային Համակարգի հաշվարկների։ Աղյուսակը կազմված է ՄԱԿ-ի անդամ պետությունները, ներառյալ Հոնգ Կոնգը և Թայվանը։<br/ >
3. Համաշխարհային Բանկ Երրորդ աղյուսակը ցույց է տալիս երկրների անվանական ՀՆԱ-ն ըստ Համաշխարհային Բանկի տվյալների։ Այստեղ ներկայացված են ՄԱԿ-ի անդամ պետությունները, ինչպես նաև Հոնգ Կոնգը և Մակաոն։
Տես նաև
Կատեգորիա:ՀՆԱ
Վիշտը դժբախտություն չէ
Վիշտը դժբախտություն չէ (Горе — не беда), խորհրդային մուլտիպլիկացիոն ֆիլմ` ըստ ռուսական ժողովրդական հեքիաթների մոտիվների, որը 1983 թվականին ստեղծել է ռեժիսոր Իվան Ակսենչուկը ։ Մուլտֆիլմն ընդգրկվել է «Կախարդական գլոբուսի արկածները կամ Վհուկի չարագործությունները» ժողովածուի մեջ։
Սյուժե
Զինվորն ավարտում է երկարատև ծառայությունը։ Որպես պարգև վերցնում է հին թմբուկը և գնում ուր որ աչքը կտրի։ Երկար գնում է և հասնում մի խրճիթի, իսկ նրա մեջ մի աղջիկ լաց էր լինում։ Զինվորը հարցնում է. «Ինչու՞ ես լալիս, փոքրի՛կ»։ Աղջիկը պատասխանում է. «Վախենում եմ... Ես որբ մնացի, քեռի, և միայնակ եմ դիմանում կատաղի վհուկին, որը կործանել է իմ ծնողներին։ Իսկ թագավորի ծառաները տարել են կովն ու այծը»։ Զինվորն ասում է. «Ախ չարագործնե՛ր, խեղճ որբին են նեղացրել։ Քնի՛ր աղջի՛կս, իսկ ես քեզ կպաշտպանեմ»։
Աղջիկը քնում է, և այդ ժամանակ նրա հետևից գալիս է չար կախարդը։ Բայց զինվորն իրեն չի կորցնում, վհուկին կապում է և գցում պարկի մեջ։ Կախարդական ձիով, որը վհուկը նվիրել էր զինվորին աղջկա փոխարեն, նա սլանում է արքայի մոտ` խնդրելով վերադարձնել կովին և այծին, միևնույն ժամանակ բացատրելով, որ պետք է վհուկներին ավելի ուշադիր հետևել։ Բայց արքան հրաժարվում է` ենթադրելով, որ արքաները չպետք է մտածեն թույլերի ու ճնշվածների մասին։ Դրան ի պատասխան զինվորն ասում է. «Այդպիսինն արքա չպետք է լինի», ինչի համար նրան բանտ են ուղարկում։ Սակայն զինվորը ռազմական թմբուկի և զինվորական հնարամտության շնորհիվ կարողանում է հասկացնել թագավորին վերադարձնել աղջկան իր կենդանիները։ Իսկ հետդարձին կախարդական ձին բացահայտում է, որ աղջկա ծնողները կախարդված են հին ջրհորում։ Զինվորը մենամարտում է վհուկի հետ և փրկում աղջկա ծնողներին ջրհորից։ Աղջիկն ու իր ծնողները շնորհակալություն են հայտնում զինվորին, և նա շարունակում է իր ճանապարհը։
Վերաթողարկում
Մուլտֆիլմը հաճախակի թողարկվել է DVD ձևաչափով, մուլտֆիլմերի տարբեր ժողովածուներում, օրինակ.
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1983 մուլտֆիլմեր
Մանվել Կյումուշխանեցի
Մանվել (Ստեփանոս) Կյումուշխանեցի, Գյումուղխանեցի ( (թաղվել է հայոց Սուրբ Խաչ վանքում)), հայ մատենագիր, եկեղեցական գործիչ։
Աշխատություններ
Մանվել Կյումուշխանեցին հաճախ հանդես է եկել նաև Շահինյան, Ալթունյան ազգանուններով։
Մահ
Մահացել է Հին Ղրիմում։ Թաղված է Սուրբ Խաչ վանքում։
Լորան Ֆաբիուս
Լորան Ֆաբիուս,, ֆրանսիացի սոցիալիստ, քաղաքական գործիչ ։ Ծնվել է 1946 թվականի օգոստոսի 20-ին Ֆրանսիայի Փարիզ քաղաքում։ Եղել է նախկին Ֆրանսիայի արտաքին գործերի նախարար։ Այժմ Ֆրանսիայի հինգերորդ վարչապետն է։ Նա Ֆրանսիայի Սոցիալիստական կուսակցության անդամ է և առաջին անգամ ընտրվել է 1978 թվականին, որպես Ֆրանսիայի պառլամենտի անդամ։ Ֆաբիուսը դավանում է Քրիստոնեության կաթոլիկ ուղղությանը։
Ծանոթագրություններ
Կատեգորիա:Ֆրանսիայի վարչապետներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Ֆրանսիացի սոցիալիստներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի դիվանագետներ Կատեգորիա:Պատվո լեգեոնի շքանշանի ասպետներ
Repat Armenia
Repat Armenia Foundation («Վերադարձ Հայաստան» հիմնադրամ), ստեղծվել է 2012 թ. նպատակ ունենալով աջակցել փորձառու մասնագետների հայրենադարձության գործընթացին, խթանել հայրենադարձների ինտեգրումը եւ հայրենադարձության համար բարենպաստ միջավայրի ձեւավորումը ։
Պատմություն
Կազմակերպությունը հիմնադրվել է 2012 թվականի օգոստոսին՝ Հայաստան ակտիվ հայրենադարձության գաղափարը զարգացնելու և իրականացնելու նպատակով ։
Առաքելություն
Կազմակերպության առաքելությունն է Հայաստանի ապագա զարգացման համար բարձր մասնագիտական որակավորում ունեցող անձանց և իրենց ընտանիքներին Հայաստան հայրենադարձության մասին տեղեկացնելու, վերադարձը նախաձեռնելու և արդեն Հայաստանում գտնվող հայրենադարձների աջակցությունը ։
Կազմակերպությունը իրենից ներկայացնում է տարբեր աշխատանքային և կյանքի փորձ ունեցող հարյուրավոր համախոհների միություն, ովքեր համակարգված կերպով պոտենցիալ հայրենադարձներին և նոր հայրենադարձվածներին աջակցություն են ցուցաբերում սահուն հայրենադարձություն կատարելու համար, տրամադրելով տեղեկություն և անհրաժեշտ ռեսուսրները ։
Անձնակազմ
Հիմնադրամն ունի իր մշտական անձնակազմը և շուրջ 30 կամավորներ։ Անձնակազմի անդամներն են.
Հոգաբարձունեիր խորհուրդ
Հոգաբարձուների խորհրդի անդամներ են.
Արտաքին հղումներ
Կատեգորիա:2012 հիմնադրումներ Հայաստանում Կատեգորիա:Հայաստանի հասարակական կազմակերպություններ Կատեգորիա:Հայրենդադարձություն Հայաստան
Տիբաան
Տիբաան  (ტიბაანი), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1786 մարդ ։
Տարածք
Կենտրոնի բարձրությունը 360 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Նատալյա Մեյ
Նատալյա Յուհանովնա Մեյ (Natalie Mei, ), էստոնացի և խորհրդային թատրոնի նկարիչ, գրաֆիկ, նկարազարդող, մանկավարժ։ Էստոնական ԽՍՀ վաստակավոր արտիստ (1945)։ Առաջին էստոնացի նկարիչը, ով սկսեց աշխատել բեմական զգեստների բնագավառում։
Կենսագրություն
1920-1921 թվականներին աշխատել է Տարտուի մանկավարժական ուսումնարանում որպես նկարչության ուսուցիչ։ Նա հայտնի է որպես 1920-ականների վերջին ջրաներկների հեղինակ, նրա գործերը ցուցադրություններ էին Ամստերդամում, Ռիգայում, Հելսինկիում, Բեռլինում և այլն։